Syntymäaika 28. lokakuuta 1995 (ikä 23)
2017–2019 Dundee FC 53 (0)
2019– Rangers 12 (1)
2015– Suomi 9 (1)
Maajoukkueuran tilastot päivitetty 2. helmikuuta 2019.[2] Nimi-testi OK
Glen Kamara (s. 28. lokakuuta 1995 Tampere) on suomalainen jalkapalloilija, joka edustaa Skotlannin Valioliigassa pelaavaa Rangersia. Hän pelaa myös Suomen maajoukkueessa.[3] Seuratasolla Kamara on aiemmin edustanut Dundee FC:tä, Arsenalin juniorijoukkueita, sekä pelannut lainalla Southend Unitedissa ja Colchester Unitedissa. Hän on pelipaikaltaan puolustava keskikenttäpelaaja.[2] Tampereella syntyneellä, mutta Englannissa pitkään asuneella Kamaralla on vain Suomen kansalaisuus.[4]
Arsenalin verkkosivuilla Kamaraa on kuvailtu ”tyylikkääksi ja sinnikkääksi keskikenttäpelaajaksi”.[5]
Juniorivuosina Kamara pelasi espoolaisissa Olarin Tarmossa ja Espoon Palloseurassa.[6][7] 12-vuotiaana hän muutti äitinsä kanssa Lontooseen.[7] Hän pelasi kauden 2011–2012 Southendissa, josta siirtyi Arsenaliin.[6]
7. heinäkuuta 2014 Arsenal ilmoitti solmineensa ammattilaissopimuksen Kamaran kanssa.[8][9]
5. tammikuuta 2019 skottilainen Glasgow Rangers ilmoitti solmineensa nelivuotisen sopimuksen Kamaran kanssa. Kamaran oli tarkoitus liittyä Rangersiin Dundee FC:n riveistä kauden päättyessä mutta Steven Gerrard halusi tuoda keskikenttämiehen Glasgowiin talven siirtoikkunan päätyttyä.[10] Lehtitietojen mukaan Rangers maksoi Kamarasta siirtokorvauksena 100 000 puntaa eli noin 115 000 euroa.[11]
Elokuussa 2012 Kamara sai kutsun Suomen alle 17-vuotiaiden maajoukkueeseen Sveitsiä vastaan pelattaviin otteluihin.[4] Loviisassa 4. syyskuuta 2012 pelatussa maajoukkuedebyytissään Kamara teki Suomen ainoan maalin, kun Suomi hävisi Sveitsille 1–2.[6]
Noudettu kohteesta ”https://fi.wikipedia.org/w/index.php?title=Glen_Kamara&oldid=18390680”
Sivua on viimeksi muutettu 6. syyskuuta 2019 kello 00.02.